## Образац 1.

**УГОВОР СА СТУДЕНТОМ**

закључили су:

1. Универзитет у Приштини са привременим седиштем у Косовској Митровици\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_факултет, Косовска Митровица, \_\_\_\_\_\_\_\_\_\_\_\_\_\_\_\_\_\_\_\_\_\_(адреса), (у даљем тексту: Факултет) кога заступа декан, проф. др \_\_\_\_\_\_\_\_\_\_\_\_\_\_\_\_\_\_\_\_\_\_\_

и

1. Студент\_\_\_\_\_\_\_\_\_\_\_\_\_\_\_\_\_са пребивалиштем у \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

улица\_\_\_\_\_\_\_\_\_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_\_\_\_\_\_\_\_\_, број индекса\_\_\_\_ (у даљем тексту: Студент)

Члан 1.

Предмет овог уговора је уређивање међусобних права и обавеза уговорних страна која проистичу из организовања и извођења докторских академских студија на Факултету и уписа студента на одговарајући студијски програм за стицање академског назива доктор наука / доктор уметности са назнаком звања трећег степена докторских академских студија из области .

Права и обавезе студента

Члан 2.

Студент има право:

* на квалитетно студирање и објективно оцењивање;
* на благовремено и тачно информисање о свим питањима која се односе на студије;
* на активно учествовање у доношењу одлука у складу са Законом о високом образовању (у даљем тексту: Закон);
* да бира и да буде биран у органе Факултета, у складу са Законом и општим актима Универзитета и Факултета;
* на мировање права и обавеза у случају теже болести, упућивања на стручну праксу у трајању од најмање од 6 месеци, одслужења и дослужења војног рока, неге детета док годину дана живота, одржавања трудноће и другим случајевима предвиђеним општим актом Факултета;
* да заврши студије до двоструког броја школских година потребних за реализацију студијског програма који је уписао;
* на различитост и заштиту од дискриминације;
* на жалбу, у складу са Статутом Универзитета / Факултета, уколико Универзитет / Факултет прекрши неко од права студента.

Члан 3.

Студент се обавезује:

* + да испуњава наставне и предиспитне обавезе прописане студијским програмом на који се уписао;
	+ да поштује ауторска и права заштите интелектуалне својине;
	+ да измирује своје финансијске обавезе према Универзитету / Факултету;
	+ да поштује одредбе статута и правилника о докторским студијама;
	+ да поштује друге опште и појединачне акте Универзитета и Факултета;
	+ да поштује права запослених и других студената.

***Права и обавезе високошколске установе***

Члан 4.

Факултет ће обезбедити студенту потребне услове за савлађивање студијског програма на који је уписан, у складу са прописаним стандардима, Законом о високом образовању и актима Факултета.

#### Обезбеђивање тајности података

Члан 5.

Универзитет / факултет се обавезује да у складу са законом који регулише заштиту пословне тајне обезбеди заштиту података који су у току израде докотрске дисертације означени као такви.

Сви материјали које кандидат напише у току израде докторске дисертације/ писаних делова докторских уметничких пројеката, а који су дистрибуирани или презентовани на Универзитету / Факултету, не смеју бити цитирани или дистрибуирани ван институције без претходне сагласности аутора.

Свако непоштовање одредби става 1 и 2. овог члана, као и свака друга злоупотреба рада кандидата подлеже одговорности у складу са општим актима Универзитета / Факултета.

***Финансијске обавезе***

Члан 6.

Студент је уписан на студије трећег степена на Факултету у школској \_\_\_\_\_\_\_

години у статусу:

1. студента који се финансира из буџета,

2. студента који се сам финансира.

Члан 7.

Студенту се у току студија утврђује статус у погледу начина финансирања на почетку сваке школске године приликом уписа у ту школску годину, у складу са Законом и актима Универзитета / Факултета.

Ако студент уписује школску годину у статусу студента који се сам финансира, плаћа школарину, сагласно Закону и општим актима Универзитета и Факултета и исту плаћа у целини, одједном или у више рата, у складу са изјавом Студента о начину плаћања школарине за сваку школску годину посебно.

Изјаву из става 2. овог члана Студент потписује приликом уписа школске године, и она чини саставни део овог уговора.

Члан 8.

Школарина коју плаћа студент из члана 7. овог уговора обухвата покривање трошкова студија за једну школску годину.

Висину школарине из става 1. овог члана утврђује Савет Факултета, пре почетка сваке школске године.

Члан 9.

Студент је дужан да плаћа административне и друге трошкове које Факултет може наплаћивати, у складу са актима Факултета, у висини коју утврди надлежни орган Факултета.

Члан 10.

Уговорне стране су сагласне да се на њихова права, обавезе и одговорности, поред одредаба овог уговора, непосредно примењују и одредбе Закона и општа акта Универзитета и Факултета, за све што овим уговором није предвиђено.

Члан 11.

Уговорне стране су сагласне да евентуалне међусобне спорове решавају мирним путем, а у случају спора по овом уговору, уколико се не реши споразумно, исти ће решавати стварно надлежан суд.

Члан 12.

Овај уговор сачињен је у два истоветна примерка од којих свакој уговорној страни припада по један.

|  |  |
| --- | --- |
| **Декан****\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Студент****\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |